תקנות בריאות העם (אמות מידה לחלוקת סכום נוסף) (שיפור מערך ההגנה הטכנולוגי בבתי החולים בשנת 2025)

{{ח:התחלה}}
{{ח:כותרת|תקנות בריאות העם (אמות מידה לחלוקת סכום נוסף) (שיפור מערך ההגנה הטכנולוגי בבתי החולים בשנת 2025), התשפ״ה–2025}}

{{ח:פתיח-התחלה}}
{{ח:תיבה|ק״ת תשפ״ה, 2540|תקנות בריאות העם (אמות מידה לחלוקת סכום נוסף) (שיפור מערך ההגנה הטכנולוגי בבתי החולים בשנת 2025)|https://olaw.org.il/takanot/takanot-12032.pdf}}.
{{ח:סוגר}}
{{ח:מפריד}}

{{ח:מבוא}}
בתוקף הסמכות לפי {{ח:חיצוני|פקודת בריאות העם#סעיף 33|סעיף 33}} {{ח:חיצוני|פקודת בריאות העם|לפקודת בריאות העם, 1940}} (להלן – הפקודה), שנטלתי לעצמי לפי {{ח:חיצוני|חוק-יסוד: הממשלה#סעיף 34|סעיף 34 לחוק־יסוד: הממשלה}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”חוקי הגנה“ – כללים המגדירים את האופן שבו מערכת מחשוב מגינה על עצמה מפני התקפות סייבר והפרות אבטחה;
{{ח:ת|סוג=הגדרה}} ”סגמנטציה רשתית“ – חלוקה של הרשת למקטעים בעלי מאפיניים משותפים, שיאכלסו את המרכיבים השונים של האפליקציה; שרתים יישומיים, שרתי קבצים, מסדי נתונים, שרתי web, מכשור רפואי;
{{ח:ת|סוג=הגדרה}} ”תקנות אמות מידה לחלוקה“ – {{ח:חיצוני|תקנות בריאות העם (אמות מידה לחלוקת סכום נוסף)|תקנות בריאות העם (אמות מידה לחלוקת סכום נוסף), התשפ״ג–2022}};
{{ח:ת|סוג=הגדרה}} "Operational Technology) – "OT) קבוצת מערכות מחשוב המשמשות לניהול משימות תעשייתיות;
{{ח:ת|סוג=הגדרה}} "Remote Browser Isolation) – "RBI) תוכנה למתן מענה לגלישה מאובטחת;
{{ח:ת|סוג=הגדרה}} ”Extended Detection & Response) -“XDR) תוכנה לזיהוי ותגובה של איומים המספקת הגנה מפני התקפות סייבר, גישה לא מורשית ושימוש לרעה מכל מקורות הנתונים.

{{ח:סעיף|2|תחולה}}
{{ח:ת}} {{ח:חיצוני|תקנות בריאות העם (אמות מידה לחלוקת סכום נוסף)#פרק א|פרק א׳ לתקנות אמות מידה לחלוקה}} יחול על חלוקת סכום נוסף לפי תקנות אלה.

{{ח:סעיף|3|תנאי סף}}
{{ח:ת}} סכום נוסף יחולק לבית חולים שמתקיימים בו התנאים האלה:
{{ח:תת|(1)}} בית החולים הגיש התחייבות שחבר ההנהלה חתם עליה, ולפיה הוא מתחייב על ביצוע כלל תחומי הפעילות המתוקצבים לפי תקנות אלה, לפי דרישות המשרד;
{{ח:תת|(2)}} בית החולים וידא כי הטמיע את החיישן XDR Crowdstrike בבית החולים, וכי הגדיר אותו בפורטל של חברת Crowdstrike תחת מבנה ארגוני של משרד הבריאות, באופן שמאפשר למשרד הבריאות לראות התראות, לבצע בקרה ולתת מענה לאירועים;
{{ח:תת|(3)}} בית החולים פתח הזמנות רכש והחל לבצע את כלל תחומי הפעילות המפורטים {{ח:חיצוני|תקנות בריאות העם (אמות מידה לחלוקת סכום נוסף)#פרק ח|בפרק ח׳}} המובא בתקנה 3(ב) לתקנות בריאות העם (אמות מידה לחלוקת סכום נוסף) (תיקון), התשפ״ד–2023.

{{ח:סעיף|4|תקצוב נוסף בעד הטמעת טכנולוגיות RBI}}
{{ח:ת}} תקצוב נוסף בסכום כולל של 12,150,000 שקלים חדשים יחולק בשנת 2025, לפי עלות הרישוי הנדרש לבית חולים, בעד הטמעת טכנולוגיות RBI, ובלבד שהתקיימו כל אלה:
{{ח:תת|(1)}} בית החולים הגיש ליחידת הסייבר במשרד הבריאות תוכנית להטמעת טכנולוגיית RBI בתוך 30 ימים מיום פרסום התקנות, אלא אם כן אישרה לו היחידה להגיש את התוכנית במועד מאוחר יותר והיחידה אישרה את התוכנית;
{{ח:תת|(2)}} בית החולים הציג ליחידת הסייבר נתונים ואסמכתאות בהיקף שדרשה היחידה, על הרכש שביצע, או שיבוצע, לפי מה שאישרה מראש במסגרת אישור התוכנית, לצורך יישום התוכנית, וכן סיים הטמעה של 50% לפחות מתוכנית ההטמעה לפי פסקה (1) בתוך שלושה חודשים מביצוע כלל הרכש, ושיעור של 100% עד סוף השנה, אלא אם כן יחידת הסייבר במשרד הבריאות אישרה לו אחרת;
{{ח:תת|(3)}} בית החולים הקצה שעות הטמעה לפי תוכנית ולנדרש לטובת הטמעה של המערכת, לרבות באמצעות הדרכות;
{{ח:תת|(4)}} חשב בית החולים הגיש התחייבות כתובה לממן את יתרת עלות הטמעת הטכנולוגיה, מעבר לתקצוב, לטובת השלמת הרישוי וההטמעה.

{{ח:סעיף|5|תקצוב נוסף בעד ביצוע סקר סיכונים בתחום ה־OT והטמעת חוקי הגנה}}
{{ח:תת|(א)}} סכום תקצוב נוסף בסכום כולל של 1,887,480 שקלים חדשים יחולק בשנת 2025 בעד ביצוע סקר סיכונים בתחום ה־OT והטמעת חוקי הגנה, ובלבד שבית החולים הציג ליחידת הסייבר אסמכתאות על הרכש שביצע או שיבוצע לצורך ביצוע הפעילות.
{{ח:תת|(ב)}} תקצוב כאמור בתקנת משנה (א) יחולק לפי גודלו של בית החולים ולפי הפירוט הזה:
{{ח:תתת|(1)}} לבית חולים שמספר מיטות האשפוז המתוקננות בו קטן מ־300 – יחולק סכום של 60,840 שקלים חדשים;
{{ח:תתת|(2)}} לבית חולים שמספר מיטות האשפוז המתוקננות בו הוא בין 301 ו־1,550 – יחולק סכום של 72,000 שקלים חדשים;
{{ח:תתת|(3)}} לבית חולים שמספר מיטות האשפוז המתוקננות בו עולה על 1,551 – יחולק סכום של 84,240 שקלים חדשים.

{{ח:סעיף|6|תקצוב נוסף בעד ביצוע תוכנית לתיקון ליקויי אבטחת מידע}}
{{ח:ת}} תקצוב נוסף בסכום של 20,114,510 שקלים חדשים בשנת 2025, יחולק בחלוקה שווה בין בתי החולים בעד ביצוע תוכנית תיקון ושיפור ליקויי אבטחת מידע בעקבות איומים מתפתחים בתחום הסייבר שהגישו בתי חולים אלה ליחידת הסייבר במשרד הבריאות עד סוף חודש ספטמבר 2025, אלא אם כן אישרה היחידה הגשה במועד מאוחר יותר, ובלבד שמשרד הבריאות אישר את התוכנית.

{{ח:סעיף|7|תקצוב נוסף בעד הטמעת טכנולוגיית זיהוי ומניעה של התקפות סייבר}}
{{ח:ת}} תקצוב נוסף בסכום של 5,850,000 שקלים חדשים בשנת 2025, יחולק בחלוקה שווה בין בתי החולים בעד הטמעת טכנולוגיית זיהוי ומניעה של התקפות סייבר שאישרה יחידת הסייבר במשרד הבריאות, ובלבד שהתקיימו כל אלה:
{{ח:תת|(1)}} בית החולים הגיש ליחידת הסייבר במשרד הבריאות, בתוך 30 ימים מיום פרסום התקנות, אלא אם כן אישרה היחידה הגשה במועד מאוחר יותר, תוכנית הטמעת טכנולוגיית זיהוי ומניעה של התקפות סייבר, והיחידה אישרה את התוכנית;
{{ח:תת|(2)}} בית החולים סיים 50% לפחות מתוכנית ההטמעה עד שלושה חודשים מרגע קבלת הודעה ממשרד הבריאות על התחלת פרויקט ההטמעה, ואת הטמעת התוכנית כולה עד סוף שנת 2025, אלא אם כן יחידת הסייבר במשרד הבריאות אישרה לו אחרת;
{{ח:תת|(3)}} בית החולים הציג ליחידת הסייבר נתונים על הרכש שביצע, או שיבוצע, ושאישרה היחידה מראש במסגרת אישור התוכנית, לצורך יישום התוכנית;
{{ח:תת|(4)}} בית החולים הקצה שעות הטמעה לפי התוכנית שהגיש ולנדרש לטובת הטמעה של המערכת, לרבות באמצעות הדרכות;
{{ח:תת|(5)}} חשב בית החולים הגיש התחייבות כתובה לממן את יתרת עלות הטמעת הטכנולוגיה, מעבר לתקצוב, לטובת השלמת הרישוי וההטמעה.

{{ח:סעיף|8|תחילה}}
{{ח:ת}} תחילתן של תקנות אלה ביום א׳ בטבת התשפ״ה (1 בינואר 2025).

{{ח:חתימות|ד׳ באלול התשפ״ה (28 באוגוסט 2025)}}
* '''חיים כץ'''
ממלא מקום שר הבריאות
{{ח:סוגר}}
{{ח:סוף}}
[[קטגוריה:בוט חוקים]]